Vi leide leiligheten i ti dager i mai og hadde et flott opphold. Leiligheten er nyoppusset, lys og trivelig og et godt sted som base for en ferie i Malaga. Terrassen er flott, selv om det er litt vel varmt på dagtid. Vi var kun to personer, men det er god plass til flere. Bygningen er litt slitt, men nabolaget er hyggelig, trygt og veldig spansk. Her er ikke mange turister. Så og si ingen hoteller, men masse små butikker, kafeer og restauranter overalt. Du finner alt du trenger rett utenfor døra. Blant annet et matmarked i samme bygning som leiligheten. Anbefales å besøke det tidlig om morgenen. Vi snakker lite spansk, men klarte oss uten store problemer. Det tar ca.15 minutter å gå til stranda. Metrostasjonen er rett utenfor bygningen og busstopp 200 meter unna, så det er enkelt å komme til andre områder av byen, inkl. Gamlebyen med alle sine severdigheter. Hvis du kommer med fly, så ta toget til Malaga stasjon, og metroen derfra. Billig og veldig enkelt selv med bagasje. Vertinnen Maria traff vi ikke, men hadde en grei kommunikasjon med henne via Airbnb- appen. Det manglet litt utstyr på kjøkkenet, og det fikset hun raskt. Leiligheten er perfekt for dere som vil ha en bade- og storbyferie på Costa del Sol, men som trives best når det ikke er kun skandinaver og engelskmenn rundt dere.